บาทเปิด 34.78/80 บาทต่อดอลล่าร์อ่อนค่า
เงินบาทเปิดตลาด  34.78/80 บาทต่อดอลล่าร์  กลับมาอ่อนค่าก่อนหยุดยาว ตลาดรอปัจจัยใหม่สนับสนุน
11 ส.ค. 2559

เงินบาทเปิดตลาด  34.78/80 บาทต่อดอลล่าร์  กลับมาอ่อนค่าก่อนหยุดยาว ตลาดรอปัจจัยใหม่สนับสนุน
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 34.78/80 บาท/ดอลลาร์ จาก เย็นวานนี้ที่ปิดตลาดอยู่ที่ระดับ 34.73/79 บาท/ดอลลาร์
"เมื่อวานเงินบาทแข็งค่าลงมามาก เปิดตลาดแถวๆ 34.85 ลงมาทำจุดต่ำสุดที่ประมาณ 34.73 ซึ่งมองว่าเป็นแนวรับสำคัญในตอนนี้ ลงมาทดสอบหลายสัปดาห์แล้ว มองว่าถ้ายังไม่หลุดน่าจะมีโอกาสเด้งกลับขึ้นไป"นักบริหารเงิน กล่าว
นักบริหารเงิน คาดว่า วันนี้เงินบาทจะเคลื่อนไหวในกรอบ 34.75-34.85 บาท/ดอลลาร์ สัปดาห์นี้บ้านเราหยุดทำการวันแม่ แต่จะมีตัวเลขเศรษฐกิจของต่างประเทศที่สำคัญๆ เช่น จีดีพียูโร ยอดค้าปลีกของสหรัฐ หลักๆยังรอปัจจัยใหม่